廣州市汽車客運站（粵拼：gwong2 zau1 si5 hei3 ce1 haak3 wan6 zaam6） ，又叫廣州市汽車站gwong2 zau1 si5 hei3 ce1 zaam6或廣州市客運站gwong2 zau1 si5 haak3 wan6 zaam6；簡稱市汽車站（si5 hei3 ce1 zaam6）或市客運站（si5 haak3 wan6 zaam6）或,市站（si5 zaam6）；佢既係中國廣東廣州嘅一個大型汽車站，又係中國國家一級公路嘅客運站。喺越秀區站前路同環市西路嘅交界；廣州火車站嘅斜對面。呢個客運站喺1985年起好，佢既係廣州壹馬交通投資有限公司屬下嘅一個車站嘅同時，重係成個廣州市嘅客運站場入面，客流量都幾火爆下嘅一個站場。

最後，一 Dasein 嘅「真實性」(authenticity)問題離唔開Dasein嘅「歷史性」(historicallity)。 一方面，Dasein係會死嘅(mortal)，由生「拉」""stretched along""到死，被氹落呢個世界，即係話，氹入佢嘅咁多「可能性」(possibilities), 呢啲可能性 Dasein 要負責做(?assuming)。 另一方面， Dasein's access to this world and these possibilities is always via a history and a tradition—this is the question of ""world historicality,"" and among its consequences is Heidegger's argument that Dasein's potential for authenticity lies in the possibility of choosing a ""hero.

2006年開始發售嘅SONY PlayStation 3亦係用Linux作業系統。之前，Sony曾經為佢哋嘅PlayStation 2推出過一套名為PS2 Linux嘅DIY組件。至於遊戲開發商雅達利（Atari）同id Software，都有為旗下遊戲推出過Linux桌面版本。此外，Linux Game Publishing亦有專門為Linux平台撰寫遊戲，並致力將其他喺Windows平台編撰嘅遊戲程式碼轉攜至Linux平台，並為轉攜遊戲提供使用授權。

米（廣東地區讀mai1；香港讀mai5；英式英文：metre；美式英文：meter；符號：m）；有時都寫成公尺或公呎。佢係國際單位制嘅基本單位之一，係個長度單位。1793年，法國科學院欽定1米嘅長度等於由地球赤道穿過巴黎，再到北極點嘅子午線距離嘅千萬分之一，呢個係1米最初嘅定義。而家嘅定義喺1983年由國際度量衡大會制訂，1米等於光響真空裏面，用二億九千九百七十九萬二千四百五十八分之一秒（

鹿頸碼頭係香港新界大嶼山陰澳鹿頸村內嘅公眾碼頭。為咗等鄉民出入香港市區，呢度有一條街渡，來往呢個碼頭至到對岸嘅荃灣青龍頭。佢係喺香港地鐵（家下港鐵）欣澳站出現之前，唯一一個往返陰澳至到市區嘅公共交通工具。因為陰澳鄉民過去長期依靠青龍頭出入市區，所以大嶼山東北部一直係屬於荃灣區，而唔係離島區。

1980年代，隨住地下鐵路通車以及九廣鐵路日漸普及，九巴亦着手重組路線同埋提供鐵路接駁服務（即係K或者M字尾嘅路線），1989年起為方便乘客，幾條M字尾嘅九巴路線，亦容許乘客以通用儲值票畀錢。同期，業務高速發展。1982年更首次開辦市區特快巴士線（即係X字尾嘅路線）14X同埋15X（現已改為215X），以接近點到點嘅行走方式，吸引更多市民選搭九巴。經過多年同生產商合作嘅試驗，九巴喺1988年引入首架雙層冷氣巴－「利蘭奧林比安」11米冷氣巴，令香港嘅巴士服務進一步提升。

更始政權時，杜詩征辟為大司馬府官員。建武元年（公元25年），一年內三次升職到侍御史。當時將軍蕭廣任由兵士騷擾百姓。杜詩勸蕭廣，蕭廣冇收斂，於是殺蕭廣，回京之後奏報光武帝。光武帝派佢巡視河東，招降同誅反賊楊異等人；杜詩去到大陽，焚楊異嘅船，派騎兵突襲，殺楊異等人。朝廷升佢做皋縣令，任內三年，政績優異。又升為沛郡都尉，再升至汝南都尉。

白鶴（Grus leucogeranus），又叫做西伯利亞白鶴，係鶴科嘅成員之一。佢係一種大型嘅水鳥，身長約135厘米，有粗長而直嘅紅色咀同修長嘅頭同腳。幼鳥嘅頭同頸為金褐色，身體其他部分由褐色同白色既斑紋所組成，而長大後大致係白色。飛嗰陣頸同腳都會伸直，展開寬闊嘅翼同露出黑色嘅初級飛羽。

開州（粵拼：hoi1 zau1），古稱漢豐（hon3 fung1），係中華人民共和國重慶市轄區，喺重慶東北部，面積3959平方公里，總人口165萬，轄40個鄉鎮街道、435個村、75個社區。開州喺北緯30°49′ 30″ 到 31°41′30″、東經107°55′48″ 到 108°54′之間，西鄰四川開江縣，北接城口同四川宣漢縣，東毗雲陽同巫溪，南銜萬州。開州舊時係開縣；2016年6月，經國務院批准，開縣撤縣設區，叫開州區。

關於錫伯族嘅來源，有人認爲佢哋係女真人後裔，係東海女真嘅支族，叫錫伯部。另外重有一種學說認為佢哋源自鮮卑。呢種學說話，「錫伯」係「鮮卑」嘅轉音，由Simbei轉變成Sibe（或者Sibo），之後進一步論證出西伯利亞個名其實係「鮮卑利亞」。而歷史上鮮卑屬東胡，興於鮮卑山（大興安嶺），後來南下，喺遼東、中原立前燕、北魏，後經孝文漢化逐漸變成唐人。而佢哋當年可能留咗啲部族駐守祖地（大興安嶺北部嘅祖廟嘎仙洞），後來演變爲錫伯族。不過呢種學說因為無文獻佐證，無咁易證實。

愉景灣係一間地產公司1970年代後期起嘅，原先設計係喺當地起一個度假屋村，後尾間公司響1970年代金融風暴頂唔住，結果落入香港興業手。愉景灣實在好唔方便（當時只有飛翔船），加上租金又貴，所以後來發展商就將淨低度假屋低價公開發售，變成家下海蜂路、海景路一帶低密度住宅區。後尾發展商響高爾夫球場起兩幢樓，再用「低呎價高級享受」作招徠，吸引一批嚮往外國生活形式嘅人來住，愉景灣就咁變成當時留港外國人主要聚居地。隨住政府1990年代搞香港機場核心計劃，愉景灣居住人數大增。發展商就係咁開拓新地，重起埋配套基建，好似去竹篙灣嘅愉景灣隧道，就響2000年5月27號通車，係香港第一條由發展商自已畀錢起嘅行車隧道。家下愉景灣重係發展緊。

從化廣播電視台（粵拼：cung4 faa3 gwong2 bo3 din6 si6 toi4） 係中國廣東廣州嘅區級電視台同電台，亦係從化區人民政府屬下嘅電視台同電台，2003年7月31號成立，總部位置有兩個，都喺從化城郊街道。其中電視站喺新城中路39號，而廣播站喺河濱北路308號。佢既係從化有線電視嘅實際控制機構，又係從化嘅廣播附屬機構。屬下喺太平、城區（街口同城郊、江浦一帶）、鰲頭、温泉、良口同呂田都有佢嘅廣播電視站。

早喺2003年，湖南電視台娛樂頻道（以下簡稱湖南娛樂）為中和星姐選舉只針對女性而舉辦咗一個針對男性嘅歌唱比賽，最早嘅名叫「湖南大眾歌會 - 情歌王子選拔賽」，之後因「情歌王子」呢個名惹嚟咗一啲爭議，就改做超級男聲，2003年嘅超級男聲剩係喺湖南境內舉辦，賽程賽制、徽標圖案都同後嚟嘅超級女聲類似，冠軍係何東林。